钦定古今图书集成/理学汇编/经籍典/第089卷 > 《大易赋》〈有序〉郑刚中
## 钦定古今图书集成/理学汇编/经籍典/第089卷 > 《大易赋》〈有序〉郑刚中

观如居士既取汉、魏以来《易》学参订其说，窃拾馀意，撰《窥馀》十五卷。每旦，又陈《易》书案上，往复诵之，作《大易赋》。辞曰：

风雨冥冥，炉香画清，初祓濯以危坐，徐玩味乎羲经。
有奇偶兮探《洛书》之数，有肩足兮具《河图》之形，彼《连
山》、“《归藏》兮，虽绝编之已久。吾文王孔子兮尚端拜以
犹生，秘七八而勿示，著九六以通灵，极三才而尽变，
郁万化以含精。得鬼神之至理，发虫鸟之隐情。圣人
谓象而用之，必有物也。故有以万有二千五百二十”
之数，藏之于四十九茎，大矣哉！概其凡，虽曰洁静精
微，其教也，乃若挈天地袭气母者，要不可以容声。扬
子云之骨朽兮，孰吊之曰：此三大圣相授之妙，而方
州部家，敢以准自名乎？吃魄不能对。有客出而难予
曰：“子谓《易》不可谈，则今之学，古之学也。”按《隋经籍志》：
自汉抵魏，费直古文之训，康伯《系辞》“之作，郑元之《易》，
王弼之卦，合四家之注，已二十二卷，岂其皆糟粕欤？
诸授业师，探微抉隐，邃者称圣，雄者折人角，河内女
子亦得以《说卦》三篇补散落。子患言之多曷，不泛其
浩浩而守其卓也？”予曰：“噫嘻！客孰知无迹则橐籥虚，
窍多则混沌凿，字三写而乌焉不真，语再传而唾锉
皆错。是以说象则义”遗，论数则象格。至有以龙为𩧪，
羊为羔，果为堕，是皆好奇之病，无病而进药。又怪则
五行傅会，六情假托，如蛇下梁，鱼入寺，一牛两首，逆
陈幸中，仅巫祝之相若。大扺《春秋》可以言灾异，而谈
谐射覆，或流为东方朔也。客辞屈，则拜而请曰：“先生
之《易》何如？”曰：“我知我愚，我戒我慧。寔拥肿之似，而罔
象之”比。中夜以兴，未明而起。高揖圣贤，如忽相值。读
乾坤知覆载之恩，推损益洞盈虚之旨。恒则可亨，蹇
则当止。谓《中孚》兮则好爵之可縻，惟《无妄》兮则勿药
而有喜。既远实兮斯为困，蒙矧考祥兮天常视履壮
兮则为触藩之羊，睽兮则见负涂之豕。危厉已熏于
艮背，迟泥必成于《遁》尾。故折狱致刑者丰之用，而赦
过宥罪者，解之理。火在天上兮，当山门而同人。天与
水违兮，宜作事而谋始。飞鸟以凶兮，盖山有雷，尚口
乃穷兮，岂泽无水。泰兮则小往而大来，震兮则惊远
而惧迩。益戒颠颐，无妄灭趾。井念羸瓶，鼎思出否。勿
在旅以焚巢，将济涣以奔机。卑以自牧，立不易方，然
后藉用白茅，而为慎之至。吾之所得于《易》者，如斯而
已。乃若兼收象义，精粗不弃，窥窃众说，拾其馀意，肴
蔌同甘，莫分彼是，集而藏之，所以备遗忘于衰龄，教
箕裘于不肖之裔，客勿视为京郎之细也。